CELEX: 32010R0353
Language: hu
Date: 2010-04-23 00:00:00
Title: A Bizottság 353/2010/EU rendelete ( 2010. április 23. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Mirabelles de Lorraine (OFJ)]

24.4.2010   
            
            
               HU
            
            
               Az Európai Unió Hivatalos Lapja
            
            
               L 104/45
            
         A BIZOTTSÁG 353/2010/EU RENDELETE
   (2010. április 23.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Mirabelles de Lorraine (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 9. cikke (2) bekezdésének második mondatára,
   mivel:
   
               (1)
            
            
               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Franciaország kérelmét az 1107/1996/EK bizottsági rendelet (2) alapján bejegyzett „Mirabelles de Lorraine” oltalom alatt álló földrajzi jelzéshez kapcsolódó termékleírás módosításainak jóváhagyására.
            
         
               (2)
            
            
               A kérelem célja, hogy a mélyfagyasztott mirabellszilva hozzáadásával módosítsa a termékleírást. A származás igazolásával és a címkézéssel kapcsolatosan is sor került bizonyos módosításokra.
            
         
               (3)
            
            
               A Bizottság megvizsgálta és indokoltnak találta a szóban forgó módosításokat. Mivel a módosítások az 510/2006/EK rendelet 9. cikke értelmében kisebb jelentőségűek, azokat a Bizottság az említett rendelet 5., 6. és 7. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Mirabelles de Lorraine” oltalom alatt álló földrajzi jelzés termékleírása e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 93., 2006.3.31., 12. o.
   
      (2)  HL L 148., 1996.6.21., 1. o.
   
      I. MELLÉKLET
      A Bizottság jóváhagyja a „Mirabelles de Lorraine” oltalom alatt álló földrajzi jelzés termékleírásának következő módosításait:
      
         Leírás
      
      
                  (1)
               
               
                  A szöveg a következő bekezdéssel egészül ki: „A »Mirabelles de Lorraine« csomagolása és kiszerelése friss vagy mélyfagyasztott állapotban történhet. A friss mirabellszilva közvetlen fogyasztásra vagy feldolgozásra szánt termék. A mélyfagyasztott mirabellszilva feldolgozásra vagy értékesítésre szánt termék, kiszerelése a következőképpen történhet:
                  
                              a)
                           
                           
                              egészben, maggal;
                           
                        
                              b)
                           
                           
                              egészben, mag nélkül;
                           
                        
                              c)
                           
                           
                              felezve, mag nélkül.”
                           
                        
            
                  (2)
               
               
                  A termékleírás a gyümölcs lehetséges felhasználási módjainak és kiszerelési formáinak meghatározásával pontosításra került.
               
            
                  (3)
               
               
                  A szöveg a következő bekezdéssel egészül ki: „A termék jellemzőinek valamennyi osztály tekintetében meg kell felelniük a hatályos előírásoknak.”
               
            
                  (4)
               
               
                  A szövegrész kiegészül a termék fizikai-kémiai jellemzőit tartalmazó alábbi táblázattal:
                  
                               
                           
                           
                              „Mirabelles de Lorraine”
                           
                        
                              A termék jellemzői
                           
                           
                              A gyümölcs átmérője: ≥ 22 mm,
                              Közvetlen fogyasztásra: I. osztályú gyümölcs
                              A feldolgozásra szánt gyümölcsre vonatkozó szabályok
                              Szín ≥ 4 (az 5. mellékletben található AREFE színskálán)
                              Átlagos cukortartalom a közvetlen fogyasztásra szánt gyümölcs esetében ≥ 16 Brix-fok, a feldolgozásra (aprításra) szánt gyümölcs esetében ≥ 15 Brix-fok
                           
                        
            
         A származás igazolása
      
      
                  (1)
               
               
                  A „Minden egyes szállítmányra vonatkozóan a csoportosulást alkotó vállalkozások nyilvántartásba veszik azt a gazdaságot, ahol a gyümölcsöt termesztették, a mennyiséget, a csomagolás típusát és a végfelhasználást.” mondat helyébe „Minden egyes szállítmányra vonatkozóan a csoportosulást alkotó vállalkozások létrehoznak egy olyan teljes körű nyomonkövetési rendszert, amellyel azonosítani lehet a termék származását, mennyiségét, a csomagolás típusát és a végfelhasználást.” mondat lép.
               
            
                  (2)
               
               
                  A szövegből törlésre kerültek a következő pontok:
                  
                              a)
                           
                           
                              „a megnevezést tartalmazó bannerek, címkék vagy matricák nyomtatásának és használatának bejelentése;
                           
                        
                              b)
                           
                           
                              a tagok készletnyilvántartásának másolata az azonosításra felhasznált bannerekre, címkékre vagy matricákra vonatkozóan.”
                           
                        
            
                  (3)
               
               
                  A szöveg a következő bekezdésekkel egészül ki:
                  
                              a)
                           
                           
                              „Csomagolás után a közvetlen fogyasztásra szánt gyümölcs esetében valamennyi csomagolási egységet, a feldolgozásra szánt gyümölcs esetében valamennyi raklapot a megelőző feldolgozási szintre vonatkozó információk visszakeresését lehetővé tevő kóddal kell ellátni (a kód megegyezhet a termelési nyilvántartásban vagy raklap-nyilvántartásban szereplő számmal).
                           
                        
                              b)
                           
                           
                              A szállításkor a termelési nyilvántartást kiegészítik a feladás dátumával és az ügyfél nevével.”
                           
                        
            
         Az előállítás módja
      
      
                  (1)
               
               
                  A talajtípus pontosítása a „45 %-ban 20 mikron alatti finomszemcse (agyag és finomiszap)” szövegrész hozzáadásával.
               
            
                  (2)
               
               
                  A 4.4.2. pontból törlésre kerül az alábbi rész: „valószínűsíthető, hogy az éghajlat hatással van a termék minőségére. Az AREFE jelenleg vizsgálja a talaj, éghajlat és minőség közötti kapcsolatot: három év múlva teszik közzé annak a megfigyelésnek az eredményeit, amelynek keretében 6 éve 20 gyümölcsöst tanulmányoznak.”
               
            
                  (3)
               
               
                  A gyümölcsösök újratelepítésére vonatkozó regionális iránymutatás rendelkezéseire vonatkozó hivatkozás törlése.
               
            
                  (4)
               
               
                  Az őszi levelek elemzésének törlése.
               
            
                  (5)
               
               
                  A legalább 150 fa/ha telepítési sűrűség törlése.
               
            
                  (6)
               
               
                  Az érettségi fok vizsgálatára vonatkozó kritériumok módosítása.
               
            
                  (7)
               
               
                  Áttérés a Hunter A skáláról az AREFE színskálára.
               
            
                  (8)
               
               
                  A 4 vagy annál nagyobb cukor-sav arány helyébe a legalább 15 Brix-foknak megfelelő cukortartalom kerül.
               
            
                  (9)
               
               
                  A szövegrész kiegészül a hőmérsékletösszegre vonatkozó magyarázattal: „Az F2 szakaszban legalább 1 750 °C hőmérsékletösszeg (6. melléklet: érési útmutató): Attól az időponttól kezdve, amikor a virágok fele kinyílt, minden egyes nap átlaghőmérséklete összesítésre kerül. Megállapítást nyert, hogy a »Mirabelle 1510« változat 1 850 °C-nál éri el az érett állapotot. A korai fajoknál ez 1 750 °C körül következik be.”
               
            
                  (10)
               
               
                  A szöveg a mélyfagyasztásra vonatkozó következő bekezdéssel egészül ki: „A mélyfagyasztás – a fagyasztástól eltérően – intenzív hőcserével történik, amely révén a hőmérséklet rövid időn belül legfeljebb –18 Celsius-fokra csökken. Minél gyorsabb a hőcsere, annál jobbak a termék érzékszervi tulajdonságai. E tartósítási módszer segít megőrizni a »Mirabelles de Lorraine« minőségét és érzékszervi tulajdonságait. A mélyfagyasztás többek között az alábbi előnyökkel jár:
                  
                              a)
                           
                           
                              Érzékszervi szempontból (kinézet, állag, íz): a tartósítási eljárások közül kizárólag hűtéssel őrizhetők meg a termék eredeti, friss állapotban jellemző érzékszervi tulajdonságai.
                           
                        
                              b)
                           
                           
                              Táplálkozási szempontból: a mélyfagyasztás – amely az élelmiszert egy adott állapotban stabilizálja – nincs hatással a tápértékre.
                           
                        
                              c)
                           
                           
                              Mikrobiológiai szempontból: a mikroorganizmusok fejlődése –18 Celsius-foknál alacsonyabb hőmérsékleten leáll. Szaporodásukat gátolja továbbá a víz teljes hiánya (amely igen rövid idő alatt jéggé alakul át).”
                           
                        
            
                  (11)
               
               
                  Az „Ezen a területen történik a gyümölcs termesztése, a csomagolást megelőző tárolása és csomagolása.” mondat helyébe a „A friss gyümölcs esetében valamennyi művelet (termesztés, válogatás, méret szerinti osztályozás, csomagolás) a földrajzi területen történik. A mélyfagyasztott gyümölcs esetében a következő műveletekre a földrajzi területen kerül sor: termesztés, válogatás, méret szerinti osztályozás, kimagozás, mélyfagyasztás.” mondat lép.
               
            
         Címkézés:
      
      Címkézés: Hozzáigazítás a jogszabályi változásokhoz.
      
         Más
      
      A csoportosulás neve és összetétele:
      Az AIAL neve megváltozott, jelenleg AMDL.
      Az elnök nevének törlése.
      A vállalkozások nevének törlése.
      Az egyesület céljaival és működésével kapcsolatos kiegészítések.
      Az egyesület működésére és minőségbiztosítási csoportosulásként betöltött szerepére vonatkozó pontosítások az alapszabály alapján.
      A termékosztály megnevezésének frissítése az 1898/2006/EK rendelet szerint
   
   
      II. MELLÉKLET
      
         EGYSÉGES DOKUMENTUM
      
      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      „MIRABELLES DE LORRAINE”
      EK-szám: FR-PGI-0117-0194-10.12.2007
      
         OFJ (X) OEM ( )
      
      1.   Elnevezés
      
      „Mirabelles de Lorraine”
      2.   Tagállam vagy harmadik ország
      
      Franciaország
      3.   A mezőgazdasági termék vagy élelmiszer leírása
      
      3.1.   A termék típusa
      
      
                  1.6. osztály:
               
               
                  Gyümölcs, zöldségfélék és gabonafélék, frissen vagy feldolgozva
               
            3.2.   A termék leírása, amelyre az 1. pontban található elnevezés vonatkozik
      
      Kerek, (érett állapotban) sárga vagy aranysárga színű, magvaváló, kisméretű gyümölcs (22 mm-nél nagyobb átmérő), átlagos cukortartalma a közvetlen fogyasztásra szánt gyümölcs esetében 16 Brix-fok, a feldolgozásra szánt gyümölcs esetében pedig 15 Brix-fok, színe az AREFE színskálán 4, az 1961-ben a hivatalos fajtajegyzékbe 91 291 és 91 290 szám alatt bejegyzett (család: Rosaceae, faj: Prunus insititia) „Mirabelles de Nancy” és a „Mirabelles de Metz” változatok klónjából származik.
      A „Mirabelles de Lorraine” kiszerelése friss vagy mélyfagyasztott állapotban (egészben, maggal; egészben, mag nélkül vagy felezve, mag nélkül) történhet.
      3.3.   Nyersanyagok (kizárólag feldolgozott termék esetében)
      
      —
      3.4.   Takarmány (kizárólag állati eredetű termék esetében)
      
      —
      3.5.   Az előállítás azon műveletei, amelyeket a meghatározott földrajzi területen kell végrehajtani
      
      A friss gyümölcs esetében a termesztés, válogatás, méret szerinti osztályozás, és csomagolás művelete egyaránt a földrajzi területen történik.
      A mélyfagyasztott gyümölcs esetében csak a termesztés, válogatás, méret szerinti osztályozás, kimagozás és mélyfagyasztás műveletére kerül sor a földrajzi területen.
      A szeletelésre, aprításra, csomagolásra stb. vonatkozó egyedi szabályok.
      A gyümölcs sérülékenységéből, valamint a szállítás során a szétnyomódás kockázatából fakadóan a terméket a földrajzi területen csomagolják.
      A csomagolás jelen esetben az önálló csomagolást, a raklapra helyezést és a mélyfagyasztást jelenti.
      3.6.   A címkézésre vonatkozó egyedi szabályok
      
      „Mirabelles de Lorraine”
      A tanúsító szerv neve és címe
      Az OFJ felirat és/vagy a közösségi logó
      4.   A földrajzi terület tömör meghatározása
      
      A „Mirabelles de Lorraine” földrajzi területe Meuse, Meurthe-et-Moselle, Moselle és Vosges megye valamennyi településére kiterjed.
      Csak az ezen a területen belül található gyümölcsösökből származó gyümölcs viselheti a „Mirabelles de Lorraine” oltalom alatt álló földrajzi jelzést.
      5.   Kapcsolat a földrajzi területtel
      
      5.1.   A földrajzi terület sajátosságai
      
      Lorraine régió ideális terület a mirabellszilva termesztése szempontjából. Agyagos, mészköves talaj (magnézium, kálium) jellemzi. A régióbeli mirabellszilva-ültetvények talaja 45 %-ban 20 mikron alatti finomszemcsét (agyag és finomiszap) tartalmaz.
      5.2.   A termék sajátosságai
      
      A „Mirabelles de Lorraine” mirabellszilvát két helyi változatból, a „Mirabelles de Nancy” és a „Mirabelles de Metz” változatokból hozták létre.
      A „Mirabelles de Lorraine” egyedisége a művelési móddal függ össze: a gyümölcs optimális növekedéséhez a gyümölcsfák sűrűsége legfeljebb 400 fa/ha lehet, valamint a gyümölcsöt a legmegfelelőbb érettségi állapotban, igen rövid idő alatt szüretelik (megközelítőleg hathetes szüreti időszak augusztus és szeptember között). A gyümölcsnek sárga színűnek és édesnek kell lennie, eltérően a más régiókban található zöld és savanykás mirabellszilvától.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat
      
      A földrajzi területtel való kapcsolat a termék hírnevén nyugszik, amelyet pedig a „Mirabelles de Lorraine” helyi gasztronómiában betöltött szerepe, valamint a 16. századból származó történelmi források támasztanak alá.
      A ma is élő ünnepi hagyományok is jól mutatják a termék kedveltségét a fogyasztók körében. Franciaországban a friss mirabellszilva 70–80 %-át Lorraine régióban termelik.
      A hagyományos feldolgozott termékek – lekvár, cukrászkészítmények, kompót – az ágazat tevékenységének nagy részét teszik ki. Számos regionális recept tartalmaz mirabellszilvát, ami tanúskodik e gyümölcs hagyományos felhasználásáról (ha eltekintünk friss fogyasztásától).
      
         Hivatkozás a termékleírás közzétételére
      
      http://www.inao.gouv.fr/repository/editeur/pdf/CDC-IGP/CDC-mirabelle-de-Lorraine.pdf